Input: षोडशी स्तोमऽओजो द्रविणं चतुश्चत्वारिꣳश स्तोमो वर्चो द्रविणम्। अग्नेः पुरीषमस्यप्सो नाम तां त्वा विश्वेऽअभिगृणन्तु देवाः। स्तोमपृष्ठा घृतवतीह सीद प्रजावदस्मे द्रविणायजस्व॥३॥

Padapatha: षोडशी।स्तोमः।ओजः।द्रविणम्।चतुश्चत्वारिꣳश इति चतुःऽचत्वारिꣳशः।स्तोमः।वर्चः।द्रविणम्।अग्नेः।पुरीषम्।असि।अप्सः।नाम।ताम्।त्वा।विश्वे।अभि।गृणन्तु।देवाः।स्तोमपृष्ठेति स्तोमऽपृष्ठा।घृतवतीति घृतऽवती।इह।सीद।प्रजावदिति प्रजाऽवत्।अस्मे इत्यस्मे।द्रविणा।यजस्व